ร้านก๋วยเตี๋ยว Sukhothai ฺ By คนธานี ผมเคยแวะกินก๋วยเตี๋ยวรองท้องในวันที่ฝนตกมาแล้ว เป็นร้านกาแฟที่เป็นร้านก๋วยเตี๋ยวและร้านอาหารในร้านเดียวกัน คราวนี้รับนักเรียนจากโรงเรียนมาชิมก๋วยเตี๋ยวด้วย มื้อเย็นหลังเลิกเรียนเป็นมื้อที่ลูกๆผมจัดกันแบบหนักๆครับ และยิ่งชอบกินก๋วยเตี๋ยวต้มยำกันด้วยแล้ว ต้องพามาลองครับ นอกจากก๋วยเตี๋ยวต้มยำใส่ไข่ต้มที่ปรุงได้อร่อยแล้ว ส้มตำเส้นแก้วก็อร่อยถูกใจครับ ร้านนี้ปรุงรสมาไม่จัดมาก เปรี้ยวอมหวานน้อยๆแบบที่ครอบครัวผมชอบ ผมขอจดร้านนี้ไว้ในลิสต์ส่วนตัวว่าปรุงน้ำยำได้อร่อย เส้นแก้วกรุบกรอบ กุ้งสดและเด้งเกินความคาดหมายที่คิดว่าร้านอาหารแนวคอฟฟี่ชอปแบบนี้จะเสิร์ฟได้ จานนี้ลูกชายขอสั่งมาเพิ่มอีกเลยครับ กินได้อร่อยทั้งเด็กและผู้ใหญ่
 สเต็กหมูจิ้มแจ่ว หมูนุ่ม หอมเนย เสิร์ฟในกระทะร้อนฉ่าๆ อร่อยดีครับ
 ปีกไก่ทอด สีเข้มไปนิด แต่หอมน้ำปลาฟุ้ง หนังกรอบนิดๆ เนื้อนุ่มๆ ทานเล่นเพลินดี
 ข้าวผัดกุ้ง ข้าวเป็นตัวดี กุ้งสด รสอ่อนไปนิดสำหรับผม ได้น้ำปลาพริกมาช่วย จานนี้ก็อร่อยครับ
 ข้าวคลุกกะปิ จัดมาสวยดี ผมอยากให้มีกลิ่นหอมกะปิมากขึ้นอีกนิด จะดีมากเลยครับ จานนี้ก็เกินความคาดหมาย ดูราคาอาจจะสูง แต่ก็มาแบบครบเครื่องเลยครับ
 สปาเก็ตตี้คาโบนาร่า ของเจ้าคนสั่งส้มตำ2จาน เจ้าตัวบอกว่า หอม มันๆ อร่อยครับ สาวๆม้วนๆเส้นแป๊บเดียวหมดจาน 
 ราคารวมน้ำเปล่า อยู่ที่ 8-900 ครับ ขออภัยพันครั้งครับ คราวนี้ผมจำราคาแน่นอนไม่ได้ จำได้ว่าเสียดายนิดๆว่า ราคานี้ไปกินตามร้านอาหารจะสั่งได้มากกว่านี้ แต่มื้อนี้ก็เป็นมื้อที่อร่อย ประทับใจครับ ให้4ดาวในการบริการ ความสะอาดขนาดยกนิ้วให้เลย รสชาติดี อุปกรณ์ในการรับประทานครบครันดูใส่ใจดี อาหารหน้าตาดีทุกจาน ยกเว้นสเต็กหมูที่กระจัดกระจายหน่อยๆ บรรยากาศในร้านห้องกระจก ติดแอร์ นั่งทานสบาย ถ้าวันไหนอยากทานอาหารจานเดียว สบายๆผมก็จะแวะไปอีกครับ 